สวัสดีค่ะ แต่เดิม ดิฉันทานยาคุม ยี่ห้อ แอนนา มาตลอด จนมีลูก คลอดลูกได้ 9 เดือนแล้ว ( ไม่ได้ให้นมบุตร ) จนตอนนี้ลองเปลี่ยนยาคุมดูมากิน ของยี่ห้อ YAZ แล้วรู้สึกผิดปกติ เมื่อกินยายังไปถึงเม็ดที่ 19 ยามีทั้งหมด 28 เม็ด แล้วประจำเดือนก็มาแล้ว แถมมาเยอะมาก มาได้ 7 วันแล้วค่ะ วันที่1-2-3 เลือดดำมาก จนวันที่ 4-5-6-7 เลือดออกแดงๆปนน้ำตาล มีก้อนเลื่อนน้อยๆ ออกมาตลอด อยากสอบถามว่าอันตรายไหมคะ หรือมันเ็นผลกระทบของยาคุมที่เราเปลี่ยน***รบกวนตอบหน่อยนะคะ***ขอบค่ะ
สวัสดีค่ะ ยาคุมกำเนิดยี่ห้อแอนนา มีฮอร์โมน ethinylestradiol 0.03 มิลลิกรัม ส่วนยาคุมกำเนิดยี่ห้อยาส (Yaz) มีฮอร์โมน ethinylestradiol 0.02 มิลลิกรัม ซึ่งมีฮอร์โมนต่ำกว่า ดังนั้น จึงมักพบผลข้างเคียงเรื่องเลือดออกกะปริดกะปรอยได้มากกว่าดังนั้น หากกำลังทานยาคุมเม็ดที่ 19 อยู่แล้วมีเลือดออกมา เลือดดังกล่าวจึงน่าจะเป็นอาการเลือดออกกะปริดกะปรอยที่เกิดจากผลของยาคุมชนิดที่มีฮอร์โมนต่ำได้ ทั้งนี้ หากเลือดที่ออกมีปริมาณไม่มาก เช่นต้องเปลี่ยนผ้าอนามัยทุก 2 ชั่วโมง ไม่มีปวดท้องน้อย ไม่มีตกขาวที่ผิดปกติ ก็ไม่น่าเกิดจากสาเหตุอื่นๆ แนะนำให้ทานยาคุมต่อเนื่องไปซัก 2-3 แผงก่อน เนื่องจากโดยปกติ เมื่อทานต่อเนื่องไปซักระยะ อาการเลือดออกกะปริดกะปรอยมักจะหายไป แต่หากเลือดไม่มีแนวโน้มที่จะมาห่างขึ้นและหายไป อาจพิจารณากลับไปทานยาคุมกำเนิดยี่ห้อเดิมแต่หากเลือดที่ออก มีปริมาณมาก มีปวดท้องน้อยรุนแรงร่วมด้วย หรืออมีตกขาวที่ผิดปกติ อาจเกิดจากสาเหตุอื่นๆ เช่น เกิดตั้งครรภ์แล้วมีภาวะแท้งเกิดขึ้น มีมดลูกอักเสบ เป็นต้น ซึ่งหากมีอาการเหล่านี้ ก็ควรหยุดทานยาคุมและรีบไปพบสูติ-นรีแพทย์เพื่อตรวจค่ะ